বগুড়া, বাংলাদেশনিউজ২৪x৭.কম  বগুড়ার সারিয়াকান্দিতে বিরোধপূর্ণ জমিতে বালু রাখা কেন্দ্র করে দুদলের সংঘর্ষে একজন ঘটনাস্থলে নিহত ও ২জন গুরুত্বর আহত হয়েছেন। আহতদের আংশকাজনক অবস্থায় বগুড়া শহীদ জিয়াউর রহমান মেডিকেল কলেজ (শজিমেক) হাসপাতালে ভর্তি করা হয়েছে।  প্রত্যক্ষদর্শী ও পুলিশ সুত্রে জানা গেছে, সোমবার সকালে সারিয়াকান্দির বাগবেড় এলাকায় বিরোধপূর্ণ জমিতে ঐ এলাকার বালু ব্যবসায়ী নুরু মোল্লা (৫০) ও তার দুপুত্র ইউনুছ মোল্লা (২৫)ও ইমরান মোল্লা (২০) বালু রাখতে গেলে একই গ্রামের প্রতিপক্ষ মোঃ তারাজুল ইসলাম মন্ডল প্রথমে ভীতি সঞ্চার করার জন্য বন্দুকের এক রাউন্ড ফাকা গুলিছোড়ে। এরপর তার দুপুত্র রাসেল আহম্মেদ (৩০) ও রূপক আহম্মেদ (২০) ধারালো অস্ত্র নিয়ে তাদের উপর অতর্কিত হামলা চালায়। এতে ঘটনাস্থলে নুরু মোল্লা নিহত হয়। এ রিপোর্ট লেখা পর্যন্ত থানায় কোন মামলা হয়নি এবং ঘাতকরা পলাতক  রয়েছেন।  বাংলাদেশনিউজ২৪x৭.কম/প্রতিনিধি/এসএ.